Entlebucher Sennenhund

Entlebucher Sennenhund302pxFCI - Standard Nr. 47OorsprungslandSwiezKlassifikation FCI Grupp 2 
 Sektion 3Rassenaam nah FCIEntlebucher Sennenhund Anner Naams Schufthööchtca. 44-52 cmTeev 42–50 cmGewicht20–30 kgList vun de Hunnenrassen

De Entlebucher Sennenhund is en vun de FCI anerkannt Swiezer Hunnenrass (FCI-Gruppe 2, Sektion 3, Standard Nr. 47).

 Beschrieven 
De Entlebucher Sennenhund is en Grött vun bit to 52 cm un 20–30 kg Gewicht de lüttste vun de veer Sennenhund-Rassen, to de ok de Appenzeller Sennenhund, de Berner Sennenhund as ok de Groot Swiezer Sennenhund hörrn. Sien Fell is stockhoorig, dat Deckhoot ist kört, fast anliggend, hart un glänzend, dicht Ünnerwull, dreefarvig: Grundfarv swaart mit nah Mögelgkeit symmetrischen (geel- bit bruunlich-rustroot) lohfarven un witt Afteeken. De  Ohren sünd hangend, nich to groot; hooch un relativ breet ansett. Besünners upfällig is de ungewöhnlich lang un meest kräftige Rügg vun den Entlebucher.

Nich blots in de Swiez is siet eenig Johren dat Kupieren vun Ruten verboden. Dorüm dragen de Entlebucher Sennenhunde hüüd en längere Steert (liek, hangend; nich ringelt as bi den Appenzeller). Knapp 10 % vun de Entlebucher kommt mit anboren Stummelsteert up de Welt.

 Wesen 
De Entlebucher is en düchtig leevhafter un temperamentvull Hund, de af un to geern bleekt. He is düchtig flink un wendig. Dorum is dat wichtig, dat he völ to doon hett. Dorto sünd Hunnensportaarten as Agility, Breedensport oder Fährtenarbeit besünner good. Entlebucher bruuken en leev aber konsequent Optrecken. För Anfänger sünd se dorum blots bedingt eignet. 

 Krankheiten 
Ok wenn de Entlebucher Sennenhund ehrder lütt, treeden bi hüm Hüftgelenksdysplasie (HD) as ok arvlich Oogenkrankheiten up, in eerst Lien Katarakt (Grau Star) un Progressive Retinaatrophie (PRA).

En wiedere, bi Entlebucher Sennenhunnen fakener uptreeden Krankheit is de Goniodysplasie, en Missbillen vun den Kamerwinkel in't Oog. Dat kann dorto führen, dat de Oogenfleetigkeit nich vernünftig afflooten kann un de Oogendruck rasant anstiggt (Glaukom). Wurrd dat nich ganz flink erkannt, kann dat bi en stark Utpräägen dorto kommen, dat de Hund blind wurrd. 

De Goniodysplasie is arvlich, wobi de nipp un nau Arvgang nich bekannt is. Nah de Richtliens vun dat American College of Veterinary Ophthalmology wurrd en Tuchtutsluss vun de bedrapen Hunnen empfahlen.Nadine Kuster: Erbliche Augenerkrankungen beim Entlebucher Sennenhund (PDF; 4,7 MB). Diss. med. vet. Zürich 2010

De Körtsteertigkeit vun den Entlebucher Sennenhund wurrd allgemeen as dominant över de normal Steertlängt ankeeken un is in de reinarvig Form en Letalfaktor. Körtsteertig Entlebucher Sennenhunnen söllt dorum nich mitnanner verpoort wurrn.

 Literatur 
 Christel Fechler: Entlebucher Sennenhund. Kosmos, Stuttgart 2001, ISBN 3-440-08031-5.

 Webenken 

 De Hund bi de FCI (PDF-Datei)
 Schweizerischer Klub für Entlebucher Sennenhunde
 Schweizer Sennenhund Verein für Deutschland

 Enkeld Nahwiesen 

Kategorie:Hunnenrass
Kategorie:Swiez